Η **Γκενζέμπε Ντιμπάμπα Κενένι** (Αμχαρικά: ገንዘቤ ዲባባ ቀነኒ, γεννήθηκε 8 Φεβρουαρίου 1991) είναι Αιθιόπισσα αθλήτρια του στίβου και δρομέας μεσαίων και μεγάλων αποστάσεων, που ειδικεύεται στα 1.500, 3.000 και 5.000 μέτρα. Είναι η κάτοχος του παγκοσμίου ρεκόρ στα 1.500 μέτρα στον ανοικτό στίβο, καθώς και στα 1.500, 3.000 και 5.000 μέτρα στον κλειστό στίβο.

Βιογραφία
---------

Είναι η μικρότερη αδελφή της πολλαπλής Ολυμπιονίκους, Τιρουνές Ντιμπάμπα.

### Καριέρα

Έχοντας ήδη κατακτήσει μετάλλια σε κατηγορίες εφήβων, καθώς και το Πρωτάθλημα Αιθιοπίας, η Ντιμπάμπα κατέκτησε το πρώτο της μετάλλιο σε μεγάλη διοργάνωση μεγάλης κατηγορίας, και μάλιστα χρυσό, στο Παγκόσμιο Πρωτάθλημα Κλειστού Στίβου 2012 στην Κωνσταντινούπολη, στα 1500 μέτρα γυναικών. Ήταν όγδοη στα 1500 μέτρα στο Παγκόσμιο Πρωτάθλημα Στίβου 2013.

Τον Φεβρουάριο του 2014, η Ντιμπάμπα κατέρριψε τρία παγκόσμια ρεκόρ κλειστού στίβου, στα 1500, 3000 μέτρα και στα 2 μίλα γυναικών. Τον Μάρτιο, κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2014, στα 3000 μέτρα γυναικών.

Στις 19 Φεβρουαρίου 2015, κατέρριψε και το παγκόσμιο ρεκόρ των 5000 μέτρων στον κλειστό στίβο. Στο Παγκόσμιο Πρωτάθλημα Στίβου 2015, κατέκτησε χρυσό και χάλκινο μετάλλιο στα 1500 και 5000 μέτρα αντίστοιχα.

Τον Φεβρουάριο του 2016, κατέρριψε άλλο ένα παγκόσμιο ρεκόρ, αυτό του ενός μιλίου στη Στοκχόλμη. Τον επόμενο μήνα, κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2016, στα 3000 μέτρα γυναικών. Τον Αύγουστο κέρδισε το ασημένιο μετάλλιο στα 1500 μέτρα γυναικών στους Ολυμπιακούς Αγώνες 2016.

Κατέκτησε τη δωδέκατη θέση στο Παγκόσμιο Πρωτάθλημα Στίβου 2017, στα 1500 μέτρα γυναικών.

Έλαβε μέρος στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ, όπου κατέκτησε δύο χρυσά μετάλλια, στα 1500 και 3000 μέτρα γυναικών.

Ατομικά ρεκόρ
-------------

| Τύπος | Αγώνισμα | Χρόνος | Ημερομηνία | Τόπος | Σημείωση |
| --- | --- | --- | --- | --- | --- |
| Ανοιχτός | 800 μέτρα | 1:59.37 | 5 Μαΐου 2017 | Ντόχα, Κατάρ |  |
| 1500 μέτρα | 3:50.07 | 17 Ιουλίου 2015 | Μονακό, Μονακό | *Παγκόσμιο ρεκόρ* |
| 1 μίλι | 4:14.30 | 6 Σεπτεμβρίου 2016 | Ροβερέτο, Ιταλία |  |
| 3000 μέτρα | 8:26.21 | 9 Μαΐου 2014 | Ντόχα, Κατάρ |  |
| 5000 μέτρα | 14:15.41 | 4 Ιουλίου 2015 | Παρίσι, Γαλλία |  |
| Κλειστός | 1500 μέτρα | 3:55.17 | 1 Φεβρουαρίου 2014 | Καρλσρούη, Γερμανία | *Παγκόσμιο ρεκόρ* |
| 1 μίλι | 4:13.31 | 17 Φεβρουαρίου 2016 | Στοκχόλμη, Σουηδία | *Παγκόσμιο ρεκόρ* |
| 3000 μέτρα | 8:16.60 | 6 Φεβρουαρίου 2014 | Στοκχόλμη, Σουηδία | *Παγκόσμιο ρεκόρ* |
| Δύο μίλια | 9:00.48 | 15 Φεβρουαρίου 2014 | Μπέρμιγχαμ, Αγγλία | *Παγκόσμιο ρεκόρ* |
| 5000 μέτρα | 14:18.86 | 19 Φεβρουαρίου 2015 | Στοκχόλμη, Σουηδία | *Παγκόσμιο ρεκόρ* |

Παραπομπές
----------

1. ↑  «Genzebe Dibaba and Ayanleh Souleiman break world indoor records». Φεβρουάριος 2016. .
2. ↑  1500m Women Results - IAAF London 2017
3. ↑  «IAAF: 1500 Metres Result | IAAF World Indoor Championships | iaaf.org». *iaaf.org*. Ανακτήθηκε στις 20 Μαρτίου 2018.
4. ↑  «IAAF: Report: women's 3000m – IAAF World Indoor Championships Birmingham 2018| News | iaaf.org». *iaaf.org*. Ανακτήθηκε στις 20 Μαρτίου 2018.
5. ↑  Genzebe Dibaba Smashes 5000m Indoor WORLD RECORD XL-Galan 2015

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκενζέμπε Ντιμπάμπα** |

* World Athletics : Genzebe DIBABA

| Βραβεία |
| --- |
| ΠροκάτοχοςΒάλερι Άνταμς | **Αθλήτρια της χρονιάς της IAAF**2015 | ΔιάδοχοςΑλμάζ Αγιάνα |
|